Mawa tajuk renggang, cawangé ndhatar lan godhongé gedhé amba sing kasusun selang-seling; lembaran godhongé 20-40 × 20–60 cm, kabagi nyirip njero, alot rada atos kaya kulit, ijo tuwa meling-meling ing sisih nduwur, sarta kusem, kasar lan mawa wulu alus ing bagéan ngisor. Kuncup katutup déning godhong panumpu gedhé sing wangun krucut. Kabèh bagéan wit ngetokaké tlutuh putih (lateks) yèn ditatoni.